ચાલુ વર્ષે દેશમાં સ્ટાર્ટઅપ્સનો પવન પૂરજોશમાં ફેંકયો. જાતે કશું કરવાની ધૂન ધરાવતાં અને જોખમથી ન ગભરાતા મહત્ત્વાકાંક્ષી યુવાનોએ નિરાશાવાદ વચ્ચે આશાવાદનો સંચાર કર્યો. ચાલુ વર્ષે સૌથી વધુ ચર્ચા નાના પાયે સ્ટાર્ટઅપ્સ શરૂ કરનાર યુવાનોથી લઈને અલીબાબા અને ઇન્ફોસિસ જેવી દિગ્ગજ કંપનીઓના સ્ટાર્ટઅપ્સમાં રોકાણની થઈ છે. આપણી વચ્ચેથી વર્ષ 2015 વિદાય લઈ રહ્યું છે અને વર્ષ 2016 ટકોરા મારી રહ્યું છે. વર્ષ 2015માં કેટલાંક ક્ષેત્રોમાં તેજી જોવા મળી છે, તો કેટલાંક ક્ષેત્રોમાં મંદી, તેમ છતાં સ્ટાર્ટઅપ્સે લોકોમાં ઉત્સાહનો સંચાર કર્યો છે.